

**Азаматтарды аудандық шақыру учаскелеріне тіркеу туралы**

***Күшін жойған***

Оңтүстік Қазақстан облысы Отырар ауданы әкімдігінің 2009 жылғы 16 қазандағы N 275 Қаулысы. Оңтүстік Қазақстан облысы Отырар ауданының Әділет басқармасында 2009 жылғы 18 қарашада N 14-9-92 тіркелді. Қолданылу мерзімінің аяқталуына байланысты қаулының күші жойылды - Оңтүстік Қазақстан облысы Отырар ауданы әкімдігінің 2010 жылғы 8 шілдедегі № 721 хатымен

      Ескерту. Қолданылу мерзімінің аяқталуына байланысты қаулының күші жойылды - Оңтүстік Қазақстан облысы Отырар ауданы әкімдігінің 2010.07.08 № 721 хатымен.

      Қазақстан Республикасының 2001 жылғы 23 қаңтардағы "Қазақстан Республикасындағы жергілікті мемлекеттік басқару және өзін-өзі басқару туралы" Заңының 31-бабының 1-тармағының 8-тармақшасына және Қазақстан Республикасының 2005 жылғы 8 шілдедегі "Әскери міндеттілік және әскери қызмет туралы" Заңының 17-бабына сәйкес аудан әкімдігі **ҚАУЛЫ ЕТЕДІ:**

      1. Тіркелетін жылы 17 жасқа толатын еркек жынысты азаматтарды, 2010 жылдың қаңтар-наурызда аудандық Қорғаныс істері жөніндегі бөліміне (Б.Ошақбаев-келісім бойынша) шақыру учаскесінде тіркеуден өткізу ұсынылсын.

      2. Азаматтарды аудандық шақыру учаскелеріне тіркеуді ұйымшылдықпен және сапалы өткізу мақсатында мына төмендегі құрамда шақыру комиссиясы құрылсын:

|  |  |
| --- | --- |
| Ошақбаев Бақытжан
Қаратайұлы | -аудандық Қорғаныс істері жөніндегі
бөлімінің бастығы, комиссия төрағасы
(келісім бойынша); |
| Темірбеков Аян
Мырзахметұлы | -аудандық ішкі саясат бөлімінің бастығы,
комиссия төрағасының орынбасары |
| Бөлегенов Нұрлан
Құрманұлы | -аудандық ішкі істер бөлімі бастығының
қызмет жөніндегі орынбасары (келісім бойынша); |
| Орынбеков Жұмахан  | -аудандық орталық аурухананың дәрігері,
дәрігер-медициналық комиссияның төрағасы (келісім бойынша);  |
| Түкібай Сабира | -аудандық орталық аурухананың медбикесі,
комиссия хатшысы (келісім бойынша); |

      3. Ауыл әкімдері және ұйымдардың басшылары 2009 жылдың 2 қарашаға дейін аудандық Қорғаныс істері жөніндегі бөліміне тіркеуге жататын жастардың тізімін тапсыру ұсынылсын.

      4. Аудандық емхананың бас дәрігері (Ш.Құрманбекова–келісім бойынша):

      1) шақыру учаскелеріне тіркелу кезінде азаматтардың әскери қызметке дайындық деңгейін анықтау үшін медициналық комиссиядан өткізу жұмыстарын ұйымдастыру ұсынылсын;

      2) комиссия жұмыстары біткенге дейін комиссиядағы дәрігерлер мен медбикелерді тіркеу жөніндегі комиссияның жұмыс уақытында, негізгі жұмыс орны мен атқаратын қызметі сақтала отырып, жұмыстан босату ұсынылсын.

      5. Аудандық білім бөлімі (Ж.Көлбай):

      1) аудандық Қорғаныс істері жөніндегі бөлімге мектептердегі жастарды тіркеуді ұйымшылдықпен өткізуді қамтамасыз ету тапсырылсын;

      2) көрсетілген мерзімге тіркеуден өтетін жастардың тізімін, құжаттарын әскери комисариятқа жіберілуін мектеп директорларына тапсырсын.

      6. Аудандық ішкі істер бөлімі (Қ.Жандарбеков-келісім бойынша):

      1) тергеу жұмыстарына және қылмыстық істерге тартылған 17 жасқа толатын азаматтардың тізімін аудандық Қорғаныс істері жөніндегі бөліміне тапсыру ұсынылсын;

      2) әскерге шақыру учаскелерінде тіркеуден жалтарып жүргендерді іздеу және әскерге шақыру учаскелеріне оларды жеткізу жөніндегі жұмыстарын ұйымдастыру ұсынылсын.

      7. Аудандық Қорғаныс істері жөніндегі бөлімі (Б.Ошақбаев-келісім бойынша):

      1) Қазақстан Республикасы Қарулы Күштеріне әскери-техникалық мамандықтар бойынша азаматтарды даярлау және жоғары әскери оқу орындарына түсу үшін кандидаттарды іріктеу жұмыстарын жүргізу ұсынылсын;

      2) азаматтарды дер кезінде тексерілуін және емделуін қамтамасыз ету мақсатында қажетті дәрі-дәрмекке және дәрігерлік құрал-жабдықтарға қаралған қаржыны қамтамасыз ету ұсынылсын;

      3) тіркеу қортындылары туралы мәліметті аудан әкіміне 2010 жылдың 9 сәуіріне дейін тапсыру ұсынылсын.

      8. Осы қаулының орындалуын бақылау аудан әкімінің орынбасары Ж.Асылбекке жүктелсін.

      9. Осы қаулы ресми жарияланған күнінен бастап күнтізбелік он күн өткеннен кейін қолданысқа енгізіледі.

*Аудан әкімі                                Б. Сыздықов*

      *КЕЛІСІЛДІ*

*Аудандық Қорғаныс істері жөніндегі*

*бөлімінің бастығы                          Б. Ошақбаев*

*Аудандық ішкі істер бөлімінің бастығы      Қ. Жандарбеков*

*Аудандық емхананың бас дәрігері            Ш. Құрманбекова*

      «16» 10 2009 жыл

 © 2012. Қазақстан Республикасы Әділет министрлігінің «Қазақстан Республикасының Заңнама және құқықтық ақпарат институты» ШЖҚ РМК